यूपी: ठंड से बचने के लिए जलाई गई अंगीठी से झोपड़ी में लगी भयानक आग, 2 किसानों की मौत
उत्तर प्रदेश में एटा जिले के पिपहारा गांव में खेत पर बनाई गई झोपड़ी में आग लगने से दो किसानों की जलकर मौत हो गई है।
एटा (उप्र): उत्तर प्रदेश में एटा जिले के पिपहारा गांव में खेत पर बनाई गई झोपड़ी में आग लगने से दो किसानों की जलकर मौत हो गई है। यह घटना बुधवार तड़के हुई। आग में झुलसकर मरने वालों की पहचान कालीचरण (45) और उनके दोस्त राधेश्याम (35) के रूप में की गई।कालीचरण के बड़े भाई शिवपाल के मुताबिक, ठंड से निजात पाने के लिए इन्होंने अंगीठी जलाई थी, जिससे झोपड़ी में आग लग गई। बाद में शवों को पुलिस ने पोस्टमार्टम के लिए भेज दिया।अतिरिक्त पुलिस अधीक्षक ओपी सिंह ने कहा, "दोनों के शवों को पोस्टमार्टम के लिए भेज दिया गया है। इनके परिवार के सदस्यों और गांव वालों का कहना है कि इन दोनों के द्वारा जलाई गई अंगीठी से झोपड़ी में आ लग गई। मामले की जांच की जा रही है। कोई औपचारिक शिकायत दर्ज नहीं कराई गई है।"